Kiinalainen uusivuosi
Kiinalainen uusivuosi (simplified Chinese:春节; traditional Chinese:春節; pinyin:Chūnjié tai simplified Chinese:农历新年; traditional Chinese:農曆新年; pinyin:nónglìxīnnián) on kiinalaisten vuoden tärkein juhla, jota vietetään perheen ja sukulaisten kanssa.[1] Nykyisin pääjuhla kestää neljä päivää, jotka ovat tyypillisesti vapaapäiviä maissa, joissa asuu runsaasti kiinalaisia. Kiinan lisäksi tällaisia maita ovat muun muassa Malesia ja Singapore. Uudenvuoden vietto päättyy lyhtyjuhlaan.
Perinteisesti koti koristellaan juhlaa varten ja sukulaiset vierailevat toistensa kodeissa. Naimisissa olevat sukulaiset ja tuttavat antavat naimattomille rahalahjoja punaisissa paketeissa. Myös ilotulitteet, lohikäärmetanssit ja rahapelaaminen kuuluvat kiinalaiseen uudenvuoden viettoon, ja punaisia kirjekuoria jaellaan.
Kiinalaista uuttavuotta vietetään kiinalaisen kuukalenterin mukaan. Kiinalainen uusivuosi alkaa tammikuun lopussa tai helmikuun aikana.
Luokka:Kiinalainen kalenteri Luokka:Kiinalaiset juhlapäivät Luokka:Uudenvuodenjuhlat Luokka:Seulonnan keskeiset artikkelit